C 263/26
HR
Službeni list Europske unije
8.7.2022.
Označivanje izvornosti upotpunjuje se stavljanjem kazeinske naljepnice s riječima „Grana Padano”, godinom proizvodnje i alfanumeričkom oznakom kojom se nedvosmisleno identificira svaki kolut sira.
Sir „Grana Padano” koji je nakon oblikovanja zrio najmanje 20 mjeseci unutar proizvodnog područja i koji ima sve sljedeće značajke može nositi naziv „RISERVA” [rezervirano]:
— razvrstava se u kategoriju „scelto sperlato” [provjerena vrhunska kvaliteta];
— sirno tijesto vidljive zrnaste teksture koja se lako i radijalno lomi u listiće;
— ujednačeno bijele ili žućkaste boje;
— bez neuobičajenih mirisa;
— aromatičan i nježnog okusa.
Pripadnost kategoriji „Grana Padano” RISERVA označuje se dodatnom oznakom koja se utiskuje na obod koluta sira na zahtjev gospodarskih subjekata u skladu s istim pravilima kojima se uređuje stavljanje oznake ZOI.
Ta se oznaka sastoji od kruga s velikom poprečnom trakom u sredini omeđenom paralelnim gornjim i donjim crtama; u sredini trake velikim tiskanim slovima upisana je riječ „RISERVA”.
Na gornjoj polovini velikim tiskanim slovima otisnuta je riječ „OLTRE” i broj „20”, a na donjoj je upisana riječ „MESI” isto velikim tiskanim slovima [značenje je „više od 20 mjeseci”].
Na ambalaži za sir koju proizvode ovlaštena poduzeća za pakiranja mora se nalaziti logotip „Grana Padano”.
Karakteristike službene oznake kojom se potvrđuje da proizvod udovoljava zahtjevima za upotrebu zaštićene oznake izvornosti „Grana Padano”, kako je opisana na početku ove točke 3.6., malo se razlikuju jer u gornjem i donjem kutu nema slova „G” i „P”.
Boja je pozadine Pantone 109 C i istog je oblika kao i crni dio oznake, ali malo veći.
Parametri za izradu logotipa na ambalaži su sljedeći: